**Ілья Трачынскі** (нар. 29 мая 1989, Мінск) — беларускі футбаліст, паўабаронца рагачоўскага «Макслайна».

Клубная кар’ера
---------------

Пачынаў дарослую кар’еру ў дублі салігорскага «Шахцёра», але за асноўную каманду так і не згуляў. У 2011 годзе гуляў у Вышэйшай лізе за «Віцебск», аднак правёў толькі 6 матчаў за сезон, а каманда вылецела ў Першую лігу. У 2012—2014 гадах гуляў у Першай лізе за «Віцебск», «Іслач» і «Смалявічы-СТІ».

У 2015 годзе пераехаў у Літву, стаўшы іграком дэбютанта A Лігі — клуба «Уцяніс». Спачатку быў іграком асновы, але ў канцы сезона страціў месца ў складзе. У 2016 годзе выступаў за іншы літоўскі клуб «Шылас», якому дапамог атрымаць перамогу ў другім дывізіёне і выйсці ў A Лігу.

У студзені 2017 года прыбыў на прагляд у «Слуцк», з якім у выніку падпісаў кантракт. У складзе каманды стаў выхадзіць на замену ў канцы матча. 25 чэрвеня 2017 года адзначыўся сваім першым голам у Вышэйшай лізе, калі пасля выхаду на замену ў канцы сустрэчы паразіў браму «Віцебска», чым прынёс случанам перамогу з лікам 1:0. У жніўні 2017 года па пагадненні бакоў пакінуў слуцкі клуб і пазней далучыўся да «Оршы».

У пачатку 2018 года далучыўся да мікашэвіцкага «Граніта» і пачаў у яго складзе сезон 2018, стаў капітанам каманды. У студзені 2019 года перайшоў у мінскі НФК, пакінуў каманду ў жніўні таго ж года і далучыўся да «Слоніма-2017», дзе гуляў да канца сезона, быў адным з асноўных ігракоў.

У красавіку 2020 года стаў іграком рагачоўскага «Дняпра», які на наступны год змяніў назву на «Макслайн». Па выніках сезона 2021 дапамог камандзе выйсці ў Першую лігу. У лютым 2022 года падоўжыў пагадненне з рагачоўскім клубам. Сезон 2022 пачынаў, выходзячы на замену, аднак хутка замацаваўся ў стартавым складзе. Дапамог камандзе па выніках сезона выйсці ў Вышэйшую лігу, забіўшы вырашальны гол у стыкавых матчах супраць дзяржынскага «Арсенала». Аднак, клуб не быў дапушчаны да ўдзелу ў элітным дывізіёне.

У лютым 2023 года падоўжыў кантракт з «Макслайнам».

Міжнародная кар’ера
-------------------

У 2009 годзе згуляў у адным матчы за малодшую моладзевую зборную Беларусі (да 20 гадоў).

Дасягненні
----------

* Літва Пераможца Першай лігі Літвы: 2016

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2007 | дубль | Шахцёр | Беларусь | 6 | 1 |
| 2008 | дубль | Шахцёр | Беларусь | 26 | 10 |
| 2009 (1) | дубль | Шахцёр | Беларусь | 11 | 1 |
| 2009 (2) | Д2 | Хваля | Беларусь | 10 | 0 |
| 2010 | дубль | Шахцёр | Беларусь | 30 | 8 |
| 2011 | Д1 | Віцебск | Беларусь | 6 | 0 |
| 2012 | Д2 | Віцебск | Беларусь | 26 | 5 |
| 2013 | Д2 | Іслач | Беларусь | 23 | 3 |
| 2014 | Д2 | Смалявічы-СТІ | Беларусь | 29 | 4 |
| 2015 | Д1 | Уцяніс | Літва | 26 | 2 |
| 2016 | Д2 | Шылас | Літва | 28 | 4 |
| 2017 (1) | Д1 | Слуцк | Беларусь | 9 | 1 |
| 2017 (2) | Д2 | Орша | Беларусь | 12 | 3 |
| 2018 | Д2 | Граніт | Беларусь | 26 | 2 |
| 2019 (1) | Д2 | НФК | Беларусь | 11 | 2 |
| 2019 (2) | Д2 | Слонім-2017 | Беларусь | 12 | 3 |
| 2020 | Д3 | Дняпро | Беларусь | 20 | 11 |
| 2021 | Д3 | Макслайн | Беларусь | 16 | 7 |
| 2022 | Д2 | Макслайн | Беларусь | 22 | 11 |
|

Зноскі
------

1. ↑
2. ↑  "Слуцк" объявил о подписании контрактов с Трачинским, Сафоновым и Юсовым
3. ↑  "Слуцк" расстался с Трачинским и хочет подписать Талейко
4. ↑  Трачинский и Русецкий стали игроками НФК. Костюкевич, Пархачев и еще два футболиста продлили контракты
5. ↑  НФК и Трачинский расторгли контракт соглашению сторон
6. ↑  Трачинский, Новик и Зубрицкий пополнили ряды "Слонима-2017"
7. ↑  Трачинский и Лукашевич продлили контракты с "Макслайном"
8. ↑  Баланович и еще четыре игрока продлили контракты с "Макслайном" (руск.). *football.by* (25 лютага 2023). Праверана 1 сакавіка 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |